Et af Jyllands største advokatfirmaer, Advokataktieselskabet Dahl, der har hovedsæde i Viborg, er af Vestre Landsret blev dømt til at betale knap 1.6 mill. kroner til en fond, der yder tilskud til aktiviteter for blinde og døve nordjyder. En af selskabets partnere, advokat Hans Bekkevold, Aalborg, skulle i 2001 oprette fonden efter nu afdøde solodanserinde Ulla Britta Poulsen, men han overså, at et at formålene med fondet ikke opfyldte lovens krav til velgørenhed. Dermed blev fonden afvist som velgørende fond, og måtte betale boafgift af hele grundkapitalen. Beløbet svarede til en tredjedel af hele kapitalen, eller 1.2 mill. kroner, og det er de penge med renter advokatfirmaet nu skal betale. Ud over de 1.592.897 kroner skal advokatfirmaet af med sagens omkostninger, der er sat til 124.000 kroner. /ritzau/

Referat:
Nordjysk advokatfirma skal betale 1.6 mill, kroner til velgørende fond